Mégis visszakerül a prágai Óvárosi térre a Mária-oszlop - Sikeradó
Csehország, Mária-oszlop, Óvárosi tér, Prága, történelem, turizmus
Újra Prága történelmi központjában, az Óvárosi téren állhat annak a barokk Mária-oszlopnak a másolata, amelyet 1918 novemberében, röviddel a Habsburg-monarchia bukása után döntött le a tömeg egy tüntetésen, mivel az oszlopot a Csehország feletti osztrák és katolikus uralom jelképének tartották.
Az oszlop – Jan Jirí Bendl alkotása – idővel sok cseh szemében a fehérhegyi csatát (1620) követő, gyűlölt osztrák és katolikus uralom jelképévé vált. Az oszlopot 1918. november 3-án a feldühödött tömeg ledöntötte. Csehszlovákia megalakulása (1918. október 28.) után országszerte számos, a Habsburgokhoz köthető szobrot döntöttek le. Szlovákiában hasonló volt a helyzet a magyar szobrokkal. A prágai közhangulatra jellemző, hogy az 1989-es rendszerváltás után a mai napig csak egyetlen “Habsburg-szobrot” sikerült visszavinni a város köztereire. A Mária-oszlop az Óvárosi tér közepén állt, közel Husz János közismert szobrához. Többen úgy vélik, hogy a protestantizmus jelképét a katolicizmus jelképe kiegészítené.
Előző cikk: Kezdődik a rangos verseny
Következő cikk: Hamarabb véget érhet a koronavírus-járvány, mint gondoltuk?